Trump is waarlik ’n vars briesie | Netwerk24
Trump is waarlik ’n vars briesie
Deur Kameeldoring, Danabaai 19 Augustus 2019 00:00
Orakel van Overberg is nóg ’n skrywer wat trompetter wat CNN en The New York Times op een­sydige wyse die wêreld wil wysmaak. Self was ek geen Trump-ondersteuner nie, maar dat die man hard probeer om te lewer wat hy belowe het, is duidelik. Werklik ’n vars bries tussen verstokte politici.
Nie net is die Amerikaanse ekonomie in ’n opwaartse kurwe nie, maar hy werk hard om die toevloei van onwettige immigrante te keer.
Dan skop hy sy kritici in die tande deur sy vele pogings om met Noord-Korea, die Russe, en so meer te onderhandel en Amerika aan sinlose oorloë te onttrek.
Sy motto van “Amerika eerste” maak hom ongelukkig ongewild, veral in Europa, wat maar graag op Amerika se rug ry.
Dit is belangrik dat lesers en kykers fyn kennis neem van eensydige berigte.